text:
Unione Europea
Articulu in campidanesu
S'Unioni europea (in curtzu UE o Ue) est una entitadi politica subranatzionali e intergovernativa ca incluit 28 paisus membrus indipendentis e democraticus. Sa sua istitutzioni cun su nomini de immoa benit de su trattau de Maastricht de su 7 de freargiu de su 1992 (e i at pigau su balori su 1u de ognassantu de su 1993), a custu is stadus ca ddis pigant parti, ddis funti lompius a pustis de su tretu mannu de is Comunidadis europeas ca esistiant primu. De su 1u de argiolas de su 2013 est imbuccada in s'Unioni peri sa Croatzia.
S'Unioni consistit immoa in ddunu logu de liberu mercau, ca nanta mercau comunu, e ca tenit, tra is atras cosas, de una moneda unica, s'euro, regulada de sa Banca centrale europea e immoa adottada de 17 de is 28 staus membrus; issa in prus tenit una unioni doganali nascia giai cun su trattau de Roma de su 1957 ma cumpletada intr'e is paisus ca pigant parti a is accordius de Schengen, ca faint fianza a is cittadinus insoru de sa libertadi de si movviri, traballu e investimentu a intru de is staus membrus. S'Unioni presentat, in prus, una politica agricola comuna, una politica commerciali comuna e una politica comuna de sa pisca.
S'Unioni europea non est una semplici organizatzioni intergovernativa (comenti s'ONU) né una federatzioni de Staus (comenti is Staus Unius), ma unu organismu sui generis, a is suas istitutzionis is staus membrus donant parti de sa propria soberanidadi natzionali. Is suas competenzias andant de is affaris esterus a sa defensa, a is politicas economicas, a s'agricultura, a su commerciu e a sa protetzioni de s'ambienti. In calincunu de custus campus is funtzionis de s'Unioni europea dda faint simili a una federatzioni de staus (pon'esempiu, po is affaris monetarius o is politicas po s'ambienti); in atrus settoris, invecis, s'Unioni est accanta a essiri una confederatzioni (pon'esempiu, po is affaris de intru) o a una organizatzioni internatzionali (comenti po sa politica de foras).
Is organus prus importantis de s'Unioni ponint paris su Consixu (nomini ca at remplasau Consixu de is Ministrus de su Trattau de Maastricht), sa Commissioni, sa Corti de Giustissia, su Parlamentu, su Consixu europeu e sa Banca centrale europea. S'istitutzioni de s'Europarlamentu benit de su 1950 e de su 1979 is eurodeputaus (is parlamentaris europeus) funti elixus in manera democratica, in totus is territorius de s'Unioni, a suffragiu universali, po unu tempus in carriga de cincu annus. Oi s'UE benit cunsiderada una potenzia leader in ddunu mundu multipolari.
Cuntenutu
- 1 Status po sa lei
- 1.1 Competenzias de s'Unioni europea
- 1.2 Opt-out
- 1.3 Declaratzionis, conventzionis, attus, trattaus e accordius
- 1.4 Cronologia de s'integratzioni europea
- 1.5 Staus membrus
- 1.6 Eletzionis europeas
- 2 Notas
Status po sa lei[modìfica | edit source]
Candu s'est incumenciada s'Unioni fut una organizatzioni internatzionali, ma cun is annus, at a pagu a pagu pigau medas prerogativas ca funti tipicas de una federatzioni, candu is staus membrus anti cumenciu a trasfèrriri poderis e soberanidadi a is organismus comunitarius. Essa est fundada a immoa e totu in trattaus internatzionalis recepius de totus is Staus membrus ma at assumiu personalidadi giuridica propria.
A immoa si basat in duus trattaus fundantis: su Trattau a pitzu de s'Unioni europea (TUE; ddi nanta peri "Trattau de Maastricht") e su Trattau a pitzu de su funtzionamentu de s'Unioni europea (TFUE; ddi nanta peri "Trattau de Roma"), mudaus pagu tempus fait de su Trattau de Lisbona. A i custus s'acciunginti su Trattau Euratom e sa Carta de is derettus fondamentalis de s'Unioni europea e su matessi Trattau de Lisbona donat a i cuctus balori vinculanti.
Su problema de sa definitzioni de su status giuridicu e immoa de s'Unioni est sbuccau, su 29 de ladamini de su 2004, cun sa firma, in Roma, de su Trattau ca adottat una Costitutzioni po s'Europa, connottu comenti Costitutzioni europea. Custu testu arremacciada sa possibilidadi de una cooperatzioni prus forti po sa promotzioni de initziativas po s'integratzioni a intr'e grupus de paisus, giai previdia in su trattau de Amsterdam e in su de Nizza.
Unu trattau nou fut stetiu rechediu de su Consixu europeu cun sa Declaratzioni de Laeken poitta su funtzionamentu de is istitutzionis comunas, si pensada pagu adatta a sa mannaria de 27 staus membrus, d'ognunu de custus cun derettu de vetu in areas fondamentalis de sa politica comuna.
Sa ratifica de sa Costitutzioni, perou, est stetia interrumpia su 29 de mau de su 2005 cun ddunu referendum popolari auba su 54,7% de is elettoris francesus at sceberau de no sutascriiri su Trattau; pagu diis in fattu, su 1u de lampadas, peri sa popolatzioni de is Paisus Bascius s'est dichiarada contra a su Trattau (cun su 61,6% de is votus). Peri chi 18 staus membrus iant recepiu su documentu, prus che atru po bia parlamentari, sa c.d. Costitutzioni europea noest imbuccada in vigori.
A pustis de unu "tempus de reflèscia" de duus annus, su cancellieri tedescu Angela Merkel at decidiu de torrai a fai su processu de riforma cun sa Declaratzioni de Berlino de su 25 de martzu de su 2007, in s'occasioni de is 50 annus de s'Europa unia, bolendu fai is traballus a lestru po podiri fai imbuccai su trattau in tempus po is eletzionis europeas de su 2009.
S'est tenta, degaici, a suta de sa presidentzia tedesca de s'Unioni su vertici de Bruxelles intr'e su 21 e su 23 de lampadas de su 2007 auba funti lompius a unu accordiu po su nou trattau de riforma. S'accordiu pigada una parti manna de is novidadis contennias in sa chi nanta Costitutzioni, peri chi cun caliguna mudada po cuai unu pagu su caratteri naraus "costitutzionali" de su testu becciu, peri chi funti stetius torraus a ponniri tottus is meccanismus introdusius cun sa Costitutzioni, e in prus acciungendu sa facultadi po calincunu paisu de "bessiri a foras" de certas politicas comunas.
Una borta concludia sa conferenza intergovernativa ca iat finalizzau testu nou, su trattau de Lisbona est stetiu approvau in su Consixu europeu de su 18 e 19 de ladamini de su 2007 in custa cittadi e totu e firmau su 13 de idas de is capus de Stau e de governu. Su trattau est stetiu ratificau de casi tottus is Staus ca iant firmau, po parti manna po bia parlamentari, in su 2008. Sa mancada ratifica de s'Repùbrica de s'Irlanda po curpa de unu referendum confermativu, comenti rechediu de sa Costitutzioni irlandesa, no at permittiu de ddu fai imbuccai in vigori po is eletzionis europeas de su 2009. Est stetiu, po cussu, convocau un'atru referendum in Irlanda su 2 de ladamini de su 2009, auba su trattau est stetiu approvau cun prus de su 67% de is votus[1]. De su 3 de ognassantu de su 2009, data de s'eja definitivu de sa Repubblica Ceca, tottus is staus membrus anti ratificau su trattau,[2][3] imbuccau in vigori su 1u de idas de su 2009.[4]
Competenzias de s'Unioni europea[modìfica | edit source]
Su trattau de Lisbona definidit in manera precisa is competenzias de s'Unioni distinghendu intr'e:
- competenzias esclusivas (art. 3 TFUE);
- competenzias concurrentis (art. 4 TFUE);
- competenzias de coordinamentu (art. 5 TFUE);
- competenzias de accossa (art. 6 TFUE).
Competenzias esclusivas[modìfica | edit source]
In custus campus, s'Unioni e bia tenit giurisditzioni, is Staus tenint petti s'obbligu de recepiri is direttivas applicai is regolamentus. [5]
Competenzias concurrentis[modìfica | edit source]
In is settoris elencaus a su comma 2 sa competenzia primaria est de s'Unioni e su rolu de is Staus est pagu cosa; custus podinti fai leis in custus campus in conformidadi a cantu est decidiu de s'Unioni e bia o o chi custa appat decidiu de no esercitai sa sua giurisditzioni. Invecis in is settoris de sa ricerca, de su svilupu tecnologicu e aerospaziali, de sa cooperatzioni a su svilupu e de is axudus umanitarius s'Unioni e is Staus faint totu as duus cun is strumentus specificus insoru. S'Unione tot'a su prus adottat politicas de coordinamentu, senza perou limitai in nisciuna manera s'azioni statali.[5]
Competenzias de coordinamentu[modìfica | edit source]
Po is politicas economicas, de s'occupatzioni e socialis s'Unioni tenit su rolu de coordinadori e donat is linias de ghia (po mediu de su Consixu e bia) e in custas ogna Stau est liberu de determinai is suas politicas particularis.[5]
Competenzias de accossa[modìfica | edit source]
In is settoris in pitzu s'Unioni no tenit nisciunu poderi legislativu, ne podit vinculai is Staus, deppit perou mediai politicamenti po podiri permittiri ca custas politicas possant essiri coordinadas.[5]
Opt-out[modìfica | edit source]
Peri chi requisitu fundamentali po imbuccai in s'Unioni europea est agualai su derettu e is politicas de intru a s'acquis communautaire, po si podiri benniri a una integratzioni europea balida , cun is annus is trattaus e su ettu de fai anti concediu a calincunu Stau sa possibilidadi di no pigai parti a calincuna politica comuna o a particularis strutturas comunitarias. Ai custas eccetzionis ddi nanta "opt-out".
Is Staus ca godint de s'opt-out funti:
Declaratzionis, conventzionis, attus, trattaus e accordius[modìfica | edit source]
Is annus scrittus in segus funti is de is data de firma de is attus: calincuna borta custas podint essiri diversas, meda puru, de is datas de candu cussus e totu anti pigau balori.
Cronologia de s'integratzioni europea[modìfica | edit source]
09/05/1950 Sa Declaratzioni Schuman ponit sa voluntadi de una Europa Unia ca at a portai a s'istitutzioni de sa Comunitadi europea de su craboni e de s'acciaiu.
18/04/1951 Is ses staus fundadoris in su 1951 (Germania Ovest, Francia, Italia, Belgiu, Paisus Bascius, Lussemburgu) firmant su trattau de Parigi, ca fait nasciri ofissialmenti sa CECA.
23/05/1952 Is ses staus firmant su trattau istitutivu de sa Comunitadi europea de difesa.
30/08/1954 S'Assemblea Natzionali Francesa nci torrat sa CED, ca no at a imbuccai mai in balori.
01/06/1955 De su 1º a su 3 de lampadas nc'est sa importanti Cunferenzia de Messina.
25/03/1957 Is Trattaus de Roma istituint aa Comunitadi economica europea.
01/07/1968 Imbuccat a balori s'unioni de is duanas.
01/01/1973 Danimarca, Repùbrica de s'Irlanda e Regnu Uniu aderint a sa CEE.
10/06/1979 Primus eletzionis a suffragiu universali derettu de su Parlamentu europeu.
01/01/1981 Sa Grecia aderit a sa CEE.
19/06/1983 Is dexi paisus ca aderint a is Comunidadis europeas adottant sa Declaratzioni nodia a pitzu de s'Unioni europea.
01/01/1986 Portugallu e Spagna aderint a sa CEE.
03/10/1990 S'unidadi de sa Germània fait aderiri in automaticu peri sa ex Repubblica Democratica Tedesca a sa CEE.
07/02/1992 Is doxi staus CEE firmant su Trattau de Maastricht, ca istituit s'Unioni europea.
01/11/1993 Pigat balori su Trattau de Maastricht, ca istituit s'Unioni europea.
01/01/1995 Austria, Finlandia e Svetzia aderint a s'Unioni europea.
26/03/1995 In Francia, Benelux, Germània, Spagna e Portugallu pigant balori is acordius de Schengen.
22/07/1997 Sa Declaratzioni a pitzu de s'UEO istituit una cooperatzioni prus forti intr'e UE e UEO.
02/10/1997 Is quindixi staus membrus de s'Unioni firmant su Trattau de Amsterdam.
26/10/1997 Is acordius de Schengen pigant balori peri po s'Italia.
01/11/1997 Is acordius de Schengen pigant balori peri po s'Austria.
01/01/1999 Imbuccat s'euro.
01/05/1999 Pigat balori su Trattau de Amsterdam.
01/01/2000 Is acordius de Schengen pigant balori peri po sa Grecia.
25/03/2000 Is acordius de Schengen pigant balori peri po Danimarca, Finlandia, Islanda, Norvegia e Svetzia.
19/04/2000 Regnu Uniu e Spagna firmant unu acordiu ca ammanniat sa cittadinanza de s'Unioni a Gibilterra, ca diventat su primu territoriu de foras de su Regnu Uniu a imbuccai in is treminis de s'UE.
11/12/2000 Is quindixi staus membrus firmant su Trattau de Nizza.
15/12/2001 Is quindixi paisus de s'UE adottant sa Declaratzioni de Laeken ca previdit sa criatzioni de sa Conventzioni europea.
01/01/2002 S'euro est sa valuta legali de doxi paisus de s'Unioni e peri de San Marino, Vaticanu e Monaco, in prus in de facto is territorus de su Montenegru e de su Kòssovu (in cussu yempus tottu a is duus parti de sa confederatzioni de Serbia e Montenegru) e in Andorra.
01/01/2003 S'Unioni sighit a s'ONU, in Bòsnia Erzegovina, po ghiai su contingenti ca deppit ponni paxi in sa regioni.
01/02/2003 Pigat balori su Trattau de Nizza.
01/05/2004 Cipru, Estonia, Lettonia, Lituania, Malta, Polonia, Republica Ceca, Slovacchia, Slovenia e Ungheria aderint a s'UE.
29/10/2004 Benit firmau in Roma su trattau ca adottat una costitutzioni po s'Europa.
01/01/2007 Bulgaria e Romania aderint a s'UE. Sa Slovenia adottat s'euro.
25/03/2007 S'UE fait 50 annus: in ddunu vertici informali benit adottada sa Declaratzioni de Berlino po ciccai de sbloccai s'impasse costitutzionali.
23/06/2007 Su Consixu europeu agatat s'acordiu a pitzu de su Trattau de riforma ca at a pigai su postu de sa Costitutzioni europea.
13/12/2007 Is capus de stau e de guvernu firmant su trattau de Lisbona.
21/12/2007 Is acordus dei Schengen pigant balori peri po s'Estonia, sa Lettonia, sa Lituania, Malta, sa Polonia, sa Republica Ceca, sa Slovacchia, sa Slovenia e s'Ungheria.
01/01/2008 Cipru e Malta adottant s'euro, aicci sa zona euro bessit a quindixi membrus.
01/01/2009 Sa Slovacchia adottt s'euro, sa zona euro est a sexi membrus.
01/12/2009 Pigat balori su Trattau de Lisbona.
01/01/2011 S'Estonia adottat s'euro, sa zona euro est a dexassetti membrus.
31/03/2011 Mayotte passat de collettividadi de oltremari a dipartimentu de oltremari francesu, benendu a essiri degaicci offissialmenti territoriu de s'Unioni Europea.
01/04/2012 Su deretu de incumenciu de is cittadinus europeus permittit a unu millioni de cittadinus europeus de pigai parti in manera dereta a s'elaboratzioni de is politicas de s'UE, imbitandu sa Commissioni europea a presentai una proposta de lei.
01/07/2013 Sa Croatzia aderit a s'Unioni.
Staus membrus[modìfica | edit source]
A su 2012 s'Unioni europea contat 27 Staus membrus: Austria, Belgiu, Bulgaria, Cipru, Danimarca, Estonia, Finlandia, Francia, Germània, Grecia, Repùbrica de s'Irlanda, Italia, Lettonia, Lituania, Lussemburgu, Malta, Paisus Bascius, Polonia, Portugallu, Regnu Uniu, Republica Ceca, Romania, Slovacchia, Slovenia, Spagna, Svezia e Ungheria. S'Unioni est crescia de is primus ses Paisus fundadoris de sa ci tandu narànta Comunidadi economica europea (singialaus in grussu) e s'est espandia ponendu a intru a pagu a pagu sa parti manna de is Staus soberanus europeus fincias a erribbai a sa situatzioni de oi. Su 1u de argiolas de su 2013 imbuccat peri sa Croatzia, is membrus funti 28.
In duas bortas e bia ddue funti stetias bariatzionis mannas de terriotoriu de s'Unioni europea peri chi custu no at currespondiu a s'imbuccada de unu Stau nou in s'Unioni:
- in su 1985 sa Groenlandia, regioni autonoma de sa Danimarca, decidit po mediu de unu referendum de bessiri de sa Comunidadi economica europea, peri sighendu a fai parti de su Regnu Uniu de sa Danimarca;
- in su 1990 cun sa riunificatzioni tedesca sa Germania est imbucat in sa Comunidadi economica europea, comenti parti de su Stau federali de sa Germania, giai membru de su 1958.
Eletzionis europeas[modìfica | edit source]
Po eligiri is rappresentantis italianus in su Parlamentu europeu s'Italia est dividìa in is circoscritzionis chi sighint, in basi a sa lei de su 24 gennargiu de su 1979, n. 18 (tra is parentisis is regionis ca ddi fainti parti):
- Italia nord-occidentali (Piemonte, Valle d'Aosta, Liguria, Lombardia);
- Italia nord-orientali (Veneto, Trentino-Alto Adige, Friuli-Venezia Giulia, Emilia-Romagna);
- Italia centrali (Toscana, Umbria, Marche, Lazio);
- Italia meridionali (Abruzzo, Molise, Campania, Puglia, Basilicata, Calabria);
- Italia insulari (Sicilia, Sardigna).
.
Is circoscritzionis elettoralis postas paris faint su collegiu unicu natzionali.
Sa partidura de is seggius si fait dividendu su numeru de is bividoris de sa Repubblica po su numeru de is rappresentantis ca spettat a s'Italia in su Parlamentu europeu (immoa 72) e sparzendu is seggius in basi a sa popolatzioni de ogna circoscritzioni, a cantu risultat de s'urtimu censimentu generali, in basi a is quozientis intreus e de is prus artus coxus.
In basi a su censimentu generali (su de su 21 de ladamini de su 2001), ponit paris 6.600.871 bividoris. In su 2009, est oguali a n. 8 seggius distinaus.
Po evitai s'eletzioni de deputaus Sicilianus e bia in sa circoscritzioni Isulas, comenti giai in su 2004, Roberto Maroni, ministru de is Affaris de Intru, iat fattu isciri ca iat essi borfiu criai una circonscritzioni specifica "Sardegna" e bia po lampadas de su 2009[6]. Ma sa proposta parit ca bengiat de una proposta de lei de tempus primu[7] ma po is eletzionis de su 2009 no s'est arrenesciu a dd'otènni.
Notas[modìfica | edit source]
- ↑ url=http://www.ilsole24ore.com/art/SoleOnLine4/Mondo/2009/10/irlanda-ue.shtml?uuid=0310d6a8-aff1-11de-8481-cd283fb0b2c0&DocRulesView=Libero In Irlanda vince il sì all'Europa con oltre il 67% dei voti
- ↑ Consiglio dell'Unione europea, Treaty of LisbonTemplate:Collegamento interrotto
- ↑ url=http://www.corriere.it/esteri/09_novembre_03/firmato-trattato-lisbona_43fbd19c-c88b-11de-b35b-00144f02aabc.shtml Klaus firma il Trattato di Lisbona - Barroso: «In vigore entro gennaio»
- ↑ url=http://www.apcom.net/newsesteri/20091201_075000_14cfb95_77482.html Ue entra in una nuova era, da oggi in vigore Trattato di Lisbona
- ↑ 5.0 5.1 5.2 5.3 Ripartizione delle competenze in seno all’Unione europea - europa.eu
- ↑ Kataweb.it
- ↑ Guidomelis.wordpress.com


c: text/html

text:
SA FERA CORRUDA
A totus capitat de sonniare cosas, chi si puru siana avvenimentos nados in s’inconsciu nos cumpensana de carchi fastizu, e gasi capitat de incominzare sa die noa
cun pius fiducia e serenidade. Ma capitat puru de nos viere in su sonnu, cosas e avvenimentos inispiegabiles a su puntu chi nos ponet tristesa, avvilimentos e angustias.
B’hat sonnios, comente custu chi hapo fattu eo, chi si puru siant passados tantos annos,
no recesso a mi che lu leare da-e sa mente.
Si puru su progressu psicologicu hat fattu passos mannos dai Freud a sos tempos nostros, no creo chi esistat carchi unu chi siat in gradu de ispiegare su significadu de sos sonnios. Ma de zertu podimus narrere chi già in sos tempos antigos pius remotos , su sonniu, cun totu sas suas immazines su pius de sas voltas brivas de significadu giaru e logicu, garrigos de sensos de lizzeresa e de opprimentes angustias, hat sempre postu a s’omine paritzos interrogativos. Cunsiderende chi istudiare e ischire intrepetare sas bijones oniricas est sempre istadu unu forte disizu de sos populos pius antigos e in carchi manera progredidos, podimus narrere chi già sos Babiloniesos, pro meritu de ,
Sin, simbulu de sa vida chi rennoat e simbulu de sas cosas e de sos esseres viventes, mandaiat su messazeru sou, Zaqar, pro chircare de fagher connoschere a sos omines,
su futuru pro mesu de sos sonnios. E puru sos Assiros reteniant chi puru Adad, , segnore de sos uraganos, de sos bentos bonos e malos, de sas carestias e de sas abbundanscias, mandaiat bisos de avvertenscia.
Est giaru chi a sas dies de oe , sos bisos de nois comunes mortales, no cuntemplana credenscias ne cuntrestos cun sas divinidades ne cun istruidos sazerdotes, a mancu chi no andemus a che frundire su ‘inari cun cussos imbonidores chi die e notte
nos propinana in sos retes de sa televisione siat pubblica che privada. Sos sonnios chi faghimus in sos tempos chi vivimus, misciodas comente sunu de costruziones gratuidas
de sequenzas oniricas, no sunu ateru che misterios chi nos benin dai unu mundu diversu dai sa realtade.
A forza de ciavanas , leadu dai sa passione de custos argumentos, como fio già perdende su filu de su discursu, ca si no bi la fino so capaze de pienare sas paginas de custu iscrittu de ischenzia chi no mi est propria e de cunsiderasciones personales, ma totu custu m’est servidu pro bos contare su sonnu chi prima bos hapo menzionadu, esprimidu in una ispecie de contadu poeticu , chi tra tantas cosas no rispettat nemmancu
sa normale metrica in usu, sos chi bi cumprendene, happana cumpassione.
Fit una notte chentza giaru ‘e luna,
in bratzos de sa notte, in sa drommida,
in sonnu ‘idesi iscuros de inferru
e una fera orrida e abbramida.
Fia indifesu e cun forza peruna,
pro su timore buttones e ferru,
tocchesi in cussa notte de ierru.
Cussa fera niedda arrajolida,
baosa, cun sas sannas for’’e ‘ucca
m’abbaidaiat con ojos de velenu
tota corruda e tuddosa in pilucca,
in bucca sordes e una fiamarida
chi catzaiat catramu e mal’alenu,
chi a bi pensare como, benzo lenu.
No podia cumbattare ne fuire
pro chi sas forzas m’haiat leadu
ca troppu mannu fit cuss’ispaventu.
Totu in dossu già mi fia imbruttadu,
e a niunu aggiudu a li pedire
ca dai cadenas ‘eo paria tentu.
De isse già creia chi fio alimentu.
Fattei in presse su sinnu ‘e sa rughe
ca prontu fia de esser ammossadu,
ma, in su momentu m’intendes’ isoltu
e dai sa morte mi paria iscampadu.
Bidesi dai attesu foghu e lughe,
che lepere currende ‘erettu e tortu,
fuesi dai su logu, e fio risortu.
E curresi, bos giuro no isco cantu
chi sos carcanzos toccaian s’ischina,
su coro a tzoccos mannos pius de chentu,
chi a lu calmare no b’haiat meighina,
paria puzzone cun alas a bentu.
E mi frimmesi posca ‘e currer tantu
in unu chelu che pariat de incantu.
Prim’ ‘e ch’intrare boltesi sa conca
e ‘idesi cudda belva indemoniada
in una rocca, settida e cantende
gosos a sa Madonna immaculada.
Lijende in francas una corrionca,
sos benes de su mundu fit bantende.
Ma si nde fit de me, zertu beffende.
Intresi in cussu logu luminosu
chi mancu paradisu est a cunfrontu.
Festas de ballu, ‘inu e allegria,
musica in donzi logu e attreghentu.
Onzi pessona cun garbu e gioiosu
s’offriat pro mi fagher cumpanzia.
Leadu fio pro rara mercanzia.
De cuddu mostre mi fia ismentigadu,
pensende solu, pro mi divertire
bellend’ istrintu cun pisedda nuda.
Onzi cosa in cue podia pedire
chi nudda mi ‘eniat rifiutadu.
E cudda fera niedda e corruda,
si fit cagliada pro sempre a sa muda.
Ma in mesu a cussas festas e baldoria
accurzu mi ‘enzeit una pessona
bestida ‘e ruju, totu imbellettadu
e in conca de peccados sa corona.
Mi neit chi cussu no fit logu ‘e gloria
e chi postu giustu haia isbagliadu,
ca cussu fit s’inferru mascaradu.
M’insinzeit una atera gianna
e a cue isse mi neit de andare.
Finidu pro me su divertimentu,
sos cantos, sa baldoria e su ballare.
E m’agattesi intro un’adde manna
ch’idendela, b’istesi annos chentu
mirende cuss’incantu e su cuntentu.
De onzi iscera fiores e colore,
erva birde frisca e delicada,
funtanas a istrumpos de abba giara,
e fruttures de rosa velluttada.
Mariposas buffaint lentore
in mesu a un’aria de finesa rara.
De anghelu giughia alas e cara.
M’intendia lizeri che i sa puma,
chen’ales mi pariat de ‘olare
ca haia connottu sa felizidade.
Su mundu attesu podia mirare
parfendem’unu neu intro s’ispuma.
Cherfende, miraio s’umanidade
happendende in su coro, piedade.
Unu chercu mannu b’hapo ‘idu
da ue pendiant sos chi den haer naschìda
ninniados dai unu sonu incantadu,
intro una lande bene custoida.
Solu, in cussu logu ‘asi pulidu
tantu solenne e bene cuadu,
niunu ‘e custu mundu hap’abbojadu.
Pensei chi abberu fit su paradisu
immagginendelu ‘e santos pienu.
Posca ‘e chent’annos, solu e immacculadu,
cun sa carena ‘estida ‘e donu anzenu.
Avvesu a males, mortes e a risu
a mala gana mi che so andadu
e da ue fio tuccadu so torradu.
Arrazza ‘e sonniu ch’hapo sonniadu
dae tantos annos l’hap’ancora in mente
chena cumprender su significadu.
M’ischidesi in bangios de suore
assucconadu, triste e pius minore,
pensend’a cantu s’inconsciu est potente.
Peccadu chi male l’hapo contadu.-

robotstxt: allowed

filter: keep


text:
(IlMinuto) – Casteddu, 29 de su mesi de ladàminis – Cenàbura su ses de ladàmini est stètia presentada in sa Giara de Serri, in mesu de is sgavus de custu tzentru de atòbiu federali de is nuraxichesus, custu trabballu apitzus de is arrichesas archiulògigas chi nci funti in sa bidha e in is làcanas de issa etotu. Nci fenta medas scientis de is scolas ilementaris, mèdias e de s’universidadi castedhàja. Sa ghia est stètia torrada in frantzesu, spanniolu, ingresu, itallianu, tedescu e in duus arresùmius prus curtzus de is àturus in lìngua portughesa e tzinesa. Bellu trabballu in duna bella prentada, in totu funti noranta pàginis; de bella bisura e de bonu manìgiu po su chi pertocat mannària de sa pubrigatzioni.
Ma ligeisia unu arrogu de custa bella bidea po cannosci prus mellus s’istòria, sa lìngua e is siendas de una de is cussòrgias prus stravanadas de sa Sardìnnia. Sighi a ligi ‘Est bessia sa “Ghia istòrigu-turìstiga de Sant’Itòria de Serri”’
(IlMinuto) – Casteddu, 29 de su mesi de ladàminis – Cumentzat sàbudu 2 de su mesi de totussantus a cumentzai de is 18.00, sa Primu rassigna de su sonetu e de su folklori de Dèsulu. S’avenimentu, chi s’antat aintru de s’atopu Atòngiu in Barbaza 2013 e Sa Muntagna produsit 2013, s’at asboddiai in sa prazixedda in sa parti de ananti de is scolas. Sighi a ligi ‘Cumentzat in Dèsulu sa Primu rassigna de su sonetu e de su folklori’
(IlMinuto) – Casteddu, 29 de su mesi de ladàminis – Cumentzat oi in arruga Lianora de Arborè 10 in Casteddu, a cumetzai de is 15.30, su cursu de lìngua e cultura italiana po furesteris aprontau de s’assòtziu Alfabetu de su Mundu. “Su cursu, – si ligit in d-una nota de imprenta – fillu de annus meda de esperiéntzia in s’imparamentu de sa lìngua italiana a is furesteris cun professoris espertus e cualificaus, est indiritzau a is furesteris chi s’acostant po sa primu borta a su stùdiu de sa lìngua italiana”. Is letzionis tenint s’obietivu de donai a is studentis is elementus essentziali de sa gramàtiga e sintassi, puntendi prusatotu a ghetai is funtamentas po una comunicatzioni bona. Sighi a ligi ‘Cumentzat oi su cursu de lìngua e cultura italiana po furesteris’
(IlMinuto) – Casteddu, 28 de su mesi de ladàminis – Totu o casi totu est permìtiu in campagna eletorali, e su guvernadori de sa Regioni sarda circat de si giogai is cartas suas. Est aici chi donendiddi unu sabori druciatzu, lamat su Ppr nou “pranu paisagisticu de is sardus”. Peròu, s’ogu atentu de is indipendentistas de su Fronte Indipendentista guastat is giogus de su Presidenti de Regioni Autònoma de Sardigna. “Su Fronte Indipendentista Unidu – si ligit in d-una nota de imprenta – si nd’agatat de su fatu ca Ugu Cappellacci, po mori de is eletzionis benientis est cun craresa perdendi sa passéntzia i est circhendi de recuperai cunsensus eletoralis po fai scaresci is cincu annus de inértzia de sa giunta sua chirchendi de fai aprovai unu pranu paisagisticu, tzerriau cun demagogia ‘de is sardus’”. Sighi a ligi ‘Pranu Paisagisticu de is sardus: sa bulladura de su Fronte Indipendentista Unidu’
(IlMinuto) – Casteddu, 28 de su mesi de ladàminis – In Cala Moresca su 22 de su mesi de ladàminis est lòmpiu su cumosàriu a nci bogai a sa famìlia Sale, chi de tres inzénnerus bivit in d-una domu de 50 mq chi s’incarat in su mari. Ingunis, sa famìlia est calculada e connota prusatotu po su serbìtziu de càstiu e volontariau sboddiau po amori de is mufronis e de totus is animabis chi bivint in is terras de cussu tretu. Una subrafaci currispundit a totu su promontòriu, chi est de propriedadi legali de sa famìlia Tamponi, meri de sa domu puru. Sa gherra intre sa famìlia Sale, chi pretèndiri su possessu po “usucapione”, e is Tamponi est po su berus cumentzada tempus fait, ma su primu round, a petus de su giugi de su Tribunali de Tèmpiu, est stétiu bintu de is Tamponi. Sighi a ligi ‘In Cala Moresca est lòmpiu su Cumossàriu’


text:
In bidda mia, cando fui minore, in sos seros de istiu, sas feminas si setziant in carrela, cun su trabagliu in manu ( no ischiant ite cheriat narrere “dolce far niente”): ca si non funt cunsideradas malas pobiddas: chie filaiat, chie tappulaiat, chie ricamaiat, chie faghiat uncinetto, chie maglia e chie corvuleddas cun sa tinnia e i sa rafia : sas manos funt impignadas e i sa limba puru ca in sos arrejonamentos una non daiat trett’a s’atera, massimu si calicuna arriviat cun …calchi pisigulu nou.
Indritzaiant a su trabagliu puru sas pitzinnas pius mannitas; nos imparaiant sollagionno, e, nois, setzidas in s’azanella iscustaimis tottu sos contos cun d’unu prammu ‘e bae.
Una die, una, chi s’aiat battidu sa cadrea a carrela nostra, si fut setzida affacca a mama chi li deviat comintzare unu goffinu e, apporrendeli su lorumu, cun d’unu risigheddu pienu ‘e maliscia, narat:
“Oe puru apo idu cudda pessone, arrejonende cun su padrigheddu nou”
e i sas ojadas, funt pius giaras de sas peraulas.
In cue si che cheriant ruttas, si pesant tottu che tacculas: ognuna faghiat s’aggiunta sua.
Da unu mesetto, dai ‘Onova, aiant traferidu a cuventu unu padre frantziscanu giovanu: dai sa die, sas monzittas, non si pesdiant ne’ una missa ne’ una funtzione, tottu lussadas in munnedda appigitada, faghiant su fumu pighende a …….pregare e, una pariat pius devota de sas ateras.
M’ammento ene chi, un’ighina antziana, sabia e bona cossitzera, prima las lassat narrere, poi daghi resessit a si faghere logu in mesu ‘e tottu cussu ciarrare, pasida ndi essit:
“Como bos naro unu contu”
De bottu si cagliant curiosas, incaldatzadas comente funt in sa rejone e issa comintzat:
“Daboi ‘e sa gherra, cando su famine pigaiat a benujos, in d’una iddighedda ‘e affacca viviat una familia chi a narrere povera est pagu: su maridu Sevadore, sa muzere Nanna cun battoro criadureddas chi pediant pane da ogn’ossu. Viviant in d’una domo etza fora ’e manu e, cando pioiat b’intraiat s’abba dai sa cobestura.
Sa mama, pro buschittare calchi cosighedda, andaiat a samunare anzenu, a suighere, a accoglir’olia, a irrestujare chentza timire sa fadiga; su maridu, bonu trabagliadore, si ettaiat a faghere de tottu, lemusinende calchi zoronada, ma no bi la faghiant propriu a andare addainanti e si deviant bogare su mandigu dai ucca pro sos fitzos.
Si cossizant cun su rettore ‘e cheja chi oltas medas los aiat aggiuados, ma sos tempos funt feos meda: trabagliu non si nd’agattaiat e tando, de accosdu, leant una detzisione dolorosa ma netzessaria.
Issu preparat sos incastamentos e i su rettore li pagat su bugliette pro sa Frantza, li buscat fintzamente sa baligia pro cussas miseras cosa ch’aiat de bi ponnere e resessit a li procurare unu gabbanu, ca fut comintzende a faghere frittu.
Primu de partire, ringraziendelu, Sevadore li raccumandat sa familia sua :
“No abbandonet a muzere mia e fitzos mios chi no ant a nisciunu e nudda, troppu solos los so lassende, est su bisonzu e i disiperu chi mi ch’est giuttende luntanu.”
Su rettore, unu grande omine onu, cun sas manos sempr’abertas pro sos bisonzos de sos tribulados, li faghet coraggiu:
“Parti trancuigliu, su Segnore, chi no abbandonat mai sos fitzos suos, t’accumpagnet. Deo ap’a faghere tottu su chi poto. Bae in bonora.”
A s’ora de su distaccu, cun su coro tripiadu, istringhet in d’unu abbratzu forte, sos fizigheddos; abbaidendelis sos pes iscutzos cun sos poddighes tottu iscucurrados, sonniat de lis podere comporare sas iscappas.
Sa muzere non resessit mancu a li narrere una peraula, manc’una de tottu sas raccumandasciones chi li cheriat faghere, ca giughiat unu nodu in bula, pensende a su chi deviat affrontare sola e disaurada, chentza su maridu a fiancu a li dare accunostu.
Issu puru, seriu che morte, lassat gai sa domo, sa idda, s’Italia.
In Franza resessit a si sistemare cun ateros emigrados in d’unu iscantinadu umidu e iscurigosu, ma non si lamentat ca acciappat luego unu trabagliu in miniera e isperat chi sas cosas metzorent e de podere mandare in presse calchi cosa a sa muzere: issu a sas renuntzias già fut abituadu.
Intantu sa familiedda aiat bisonzu ‘e tottu. Cun s’ajudu de su rettore chi non faghiat ateru che apporrire, e i sos sacrifitzios de sa mama chi non pediat solu pro sa isgonza, resessiat assumancu a mandigare ogni die.
Cussu preideru de coro onu e piedosu, chi non serraiat sos ojos addainanti ‘e sas netzessidades de sos pius poveros chi cando tzoccaiant in domo sua, non si ch’andaiant mai a manos boidas, ma consolados, giughiat calchi cosa a sas battoro criadureddas chi l’ispettaiant che unu babbu.
“Indovinade ite bos ap’attidu?”
Lis naraiat remundesi sas manos addaisegus de s’ischina, cando cuntentos si l’inghiriaiant tirendeli sas coeddas.
“A mie, a mie”
Ma sa zente mala no est mai luntana, la giughimus sempre affacca.
Unu ighinu riccu, massone, nemigu de sos preideros, chi si cheriat vindicare de Nanna, ca, una olta chi si li fut attrividu, che l’aiat ispintu malamente, chentza perun’iscrupulu, ite faghet?
Cretende de si leare unu mamentu ‘e gustu, iscriet una littera anonima rancorosa, piena ‘e perrarrias contra su rettore e Nanna e la mandat a Sevadore chi daghi la legget, l’istratzat nervosu e che furriat sos bicculos in sa ziminea.
“No podet esse’ beru, cust’est un’infamia. So prontu a ponnere sa manu in su fogu. Babai rettore m’at battijadu...m’at affidadu…At battijadu a fitzos mios….e Nanna..no… no….no bi creo. Non tia cherrere si no, ischire chie est su miserabile chi s’at leadu cust’appentu.”
Unu pagu ‘e malumore però li restat. Ma dagh’arrivit sa ‘e duas litteras frimmada “un amico” chi finiat “ Torra a bidda si los cheres acciappare a manu e a coa ogni sero, ah ah… Toccadu ti ses in conca?”, l’intrat unu rajolu chi non lu lassat pasare né a de die né a denotte: su ghi giughiat in coro si li leggiat in sa cara sempre niedda: aumbradu e de malu rebusu.
Fintzas su cumpagnu, un ateru sardu chi trabagliaiat e viviat cun issu, s’abizat ch’aiat calchi cosa, e, unu sero, daghi lu idet, chi invece de si setzere a chenare, si chi ettat in su lettu, nende:
“No ap’oza ‘e mandigare”
e l’aiat giradu sas palas, li preguntat:
“Ma it’as? Ite t’at sutzessu? Non mi pares pius tue. Ti so osservende dai calchi die e mi pares un’atera pessone. E ite dialu!”
Sevadore si ponet a pianghere che una criadura e, chentza narrere nudda porrit sa littera a s’amigu. Su tempus de la leggere e poi li preguntat:
“Tue a postu meu, it’aist’apidu fattu?”
“Buccallotto, deo fui istadu pastidu immediatu a m’atzestare. Eh!..su biazu puru t’at pagadu su preideru….Ancora no as cumpresu de ite ratza sunt cussos corvos nieddos. Ma ue vives, a los aberis sos ojos!”
In totta notte no nd’at dadu unu tancada ‘e oju; pensende a su ghi l’aiat nadu s’amigu, li fut intradu unu pidinu nou: s’ingalenaiat appena, e luego s’ischidaiat assustadu, tottu sueradu e si ostulaiat a un’ala e a s’atera, paliende sa cobesta chentza pasu: pariat un’anim’in pena. Cun sa conc’a bolu su tempus non passaiat pius.
Sa prima cosa chi faghet, daghi si pesat a s’averschida, est a chiscare sa risotza e si la ponet in busciacca.
“Non m’importat de sa galera, ma los bocco ambos duos. Est una cosa chi no poto baliare. Tottu mi podia isettare francu custu.”
Pensat cun d’un’ impetu ‘e odiu, maravigliadu issu e tottu, de su ghi si fut preponzende ‘e faghere.
Dagh’arrivit a bidda, remunidu in campagna, in sa ucca de una grutta cuada da una matta ‘e mudeju, ispettat ch’iscurighet, primu de andare a domo sua ; poi s’accocciat a sa lestra e si frimmat addaisegus de su muru dirruttu a s’ala ‘e s’ostu.
Sa conca li fut girende e i su coro olendecheli, cando che unu foressidu, s’avvicinat a su bascone cun s’ippostitta appena lena, da ue essiat unu filigheddu ‘e lughe de istearica.
Appoggiat sas palas a su muru e parat s’origia pro iscustare, istringhende sa risotza cun sa manu dresta, abolotadu e i sos benujos chi li tremulaiant.
Trattenet su repiru cand’intendet unu tzoccu ‘e cadreas e Nanna nende a sos pitzinnos:
”Da’, fitzos bonos, movidebos ch’est’ora ‘e narrere sas orassiones e subitu a nos coscare chi so istracca e morta.”
“No, no un’ater’iscuta, prima naranos una contanscia.”
“No, a cras, como no ap’oza mancu ‘e faeddare”
Sa mama comintzat s’Ave Maria e i sos fitzos sighint a cantilena.
Issu fora, sempre tremulendesi che fotza chi a calaizu si retziat ficchidu, allutzat in s’iscuru nieddu, un’umbra chi nd’essit dai sa contonada e, coitta coitta, ch’andat derettu a sa gianna e tzoccat.
“Millu, accollu bruttu vigliaccu. Tando gia est beru, ma custa osta però ti la ides cun megus”
pensat ippostendesi or’oru ‘e muru ossiat chi l’aeret bidu e restat comente paralitzadu ca li pariat unu sonnu feu.
“A si podet ?”
A i custu puntu, su sambene che li pigat a conca e non ischit nemmancu chie l’at frimmadu primu ‘e faghere unu bisestru malu. Dai sos bidros de su bascone idet a Marieddu, su pius mannittu ‘e sos fitzos, ch’impamparriat sa gianna.
Su rettore lu carignat cun sa manu libera, in s’atera giughiat unu cantu ‘e buscione e, abbaidende sos pitzinnos lis preguntat coment’e sempre:
“E oe, fitzos bonos azis fattu?”
“Emmo emmo, deo ap’aggiuadu a mama a nd’intrare sa linna e deo apo attemperadu su fogu”
ripondent tott’umpare cuntentos, currende affacca a issu.
Nanna, chiscat de che los istrecciare agganzendelos a su bratzu:
“Non li diedas mattana, lassadelu assumancu intrare. Bonasera babai retto’, iscugelos.”
E, primu ch’issu aeret abestu sa buscia, su pius minore, ait fattu che lampu a che tzaccare sa manu intro.
“Frimmu, frimmu, ista frimmu, cantas boltas ti lu devo narrere. Setzas inoghe chi si pasat. Ohi nd’est pigadu a innoghe cun su frittu ch’est fattende, cantu distubu”
e l’apporrit sa cadrea.
Issu si setzit cun s’alenu cutzu, ca fut un omine fasciugu, e si ponet a fiancu su buscione e nde ogat mesu pischeddu ‘e casu; ponzendelu subra sa banca misera cavaccada cun d’unu bicculu ‘e inceradu trappadu:
“ Oe ap’istentadu in s’adunanza, ma bo nde cheria apporrire caschi cosa. Mi, custu est a bois, mi l’at battidu unu pastore”.
E poi nde ogat duos paccos de maccarrones, un’ampulla ‘e ozu, unu giobu de sastitza e duos panes colagola e, de cantu sos pitzinnos los funt abbaidende limbridos, issu e tottu nde li segat luego unu cantu peromine. In d’unu sinnu faghent a inguglidura.
Nanna, abbaidende tottu cussu bene ‘e Deu, li narat, cuntenta e bisgonzosa:
“Ohi! No isco pius comente bos rengraziare, ca ricambiare non poto. Ite cherides a bos narrer, chi Deus bo lu paghet e bo lu torret in salude; e comente aimis fattu chentza s’ajudu ostru? Su disiperu mi ch’aiat apidu ippeigadu.”
“Ista serena, su Segnore no at fitzos ismentigados, sas cosas s’arrangiant sempre, poi ‘e sas nues torrat su sole. As a bidere chi pianu pianu cun su trabagliu de Sevadore, azis a superare custu mamentu de difficustade. Maridu tou est unu grande trabagliadore, capaze e onestu e primu o poi at a acciappare unu trabagliu comente si toccat e azis a torrare tott’umpare. Bi cheret solu unu pagu ‘e pascenscia e i s’isperantzia in s’aggiudu ‘e Deus. In ue non b’at remediu est in sa morte.”
Poi giradu a sos pitzinnos:
“Abbaidade ite ch’at’innoghe”
mustrendelis un’imboligheddu cun sas mentinas e issos aiant già asciadu sas manos.
“Prima però faghimus sas pregadorias.”
“Las amus già fattas cun mama como como.”
“Pro babbu ostru puru azis pregadu? Da, como tott’umpare naramus un’Ave Maria, pro chi nostra Segnora l’ajuet e nde lu fettat torrare sanu e a presse.”
Daghi finint, su rettore, lis dividit sas mentinas chi che finint in cussas battoro buccas chi pariant sos pittulos abestos de sos putzoneddos. Saludat cun peraulas bonas e de cunvostu e si ch’andat mentres chi Nanna, accumpagnendechelu a sa gianna, sighiat a narrere:
“Deus bo lu paghet, Deus bo lu paghet, andet in bonora. Pro nois setzis un anghelu ‘e Paradisu”.
Tottu custu intendet Sevadore chi, sempre remunidu, cun su s’alenu essendecheli, cunfusu e assucconadu , pro comente si fut lassadu airare dai sas calunnias, iscramat:
“Tando est issu chi mi los est campende! e deo apo cretidu…. Coment’est chi mi so lassadu ingannare….. apo cretidu a sa limba mala de un’iffamadore e aggiummai aia fattu dannu!
S’isgonzat d’essere ancora istringhende sa risotza in manu: s’arrumbat a su muru, ca li pariat chi tottu fut moliende, impudadu de su chi fut arrividu a pensare de sa muzere e de su rettore.
Poi, non resistit pius, ispinghet sa gianna e intrat coment’e un’ imbreagu.
Cun su chirriu ‘e su pannelleddu, Nanna, si fut asciuttende sas lagrimas chi li funt faladas abbaidende sa banca piena. Assustada a s’istripitzu, si ostat e s’acciappat addainanti un’omine cun s’ava longa, sas barras infossadas, sas laras biaittas, biancu che un’istratzu e, aggiummai non fut connoschende su maridu chi pariat un’ipiridadu. Milli pensamentos li passant in su cheveddu, prima de preguntare cun d’unu filu ‘e oghe:
“Ite t’at sutzessu?” e pariat chi si fut demajende.
Sos fitzigheddos brinchende, current a inghiriare su babbu, su pius minore s’attacat a issu basendelu, chentza lassare logu a sos ateros, un’ateru s’attaccat a un’anca:
“Babbu, babbu”
“Benide enide, ite bellos chi sezis!”
E no acchippiat a si los abbratzare
Nanna, cuntenta e in su matessi tempus attuddida, no ischiat ite pensare e ite narrere a sos pitzinnos de s’improvvisada ‘e su maridu e, a i cuss’ora. Chischende ‘e cuare s’oriolu chi li fut ifforojende su coro, lis narat ebbia:
“Bidu azis, Nostra Segnora nos at iscustadu”
Ma daghi restant solos, chi sos pitzinnos sunt drommidos, issa non podet faghere a mancu de lu preguntare. Preoccupada e chenz’ischire ite pensare, non resessiat a cumprendere ite l’aiat capitadu, proite fut gai agitadu e cun sa cara che unu mortu:
“Como mi naras sa veridade”.
Sevadore, istat un’iscutta mudu, poi li rispondet abbascende sos ojos:
“Perdonami, perdonami si podes”
e, succuttende, li faeddat des sas litteras, de su suppettu chi li fut fattende ostulare su cheveddu, e de s aconcada mala chi nde l’aiat battidu a domo.
Abbratzendelu, chentza podere trattennere sas lagrimas issa puru, passendeli sa manu in conca e carignendeli sa cara:
“No ti devo perdonare nudda, gai luntanu…solu in terr’anzena…orioladu pro nois, cussas litteras…cantas penas as patidu! …Ma su rettore, pover’omine, s’ischeras cant’at fattu pro nois cuss’anghelu ‘e Deu! Sa zente mala cantu dannu faghet!
Già narat bene su diciu chi s’apparentzia ingannat”.
Daghi cussa femina manna finit su contu, restant tottu mudas, non bessit unu tunciu a nisciuna.
No isco si, cantas funt iscustende, apant cumpresu e rifrettidu.


text:
Dogni
manzanu comporamus su pane modde, (sos pitzinnos de como no ischint mancu ite
cherert narrere “raffermo” ca, su pane tostu, zente meda che lu furriat) e, in
sa buttega bei nd’at de ogn’ipessie e calidade, ma cando fui minore, lu
faghimis in domo, ogni deghina de dies.
Comente che l’aimis pigadu cun sas corvulas a sos
orrios in s’isostre, gai, cun sas corvulas nde falaimis su trigu, pro lu
samunare, ma primmu lu passaimis in su chiliru ‘e ferru.
Pro custu trabagliu aimis sos labiolos mannos de ramine e
lu samunaiat Filippa cun s’ajudu de mama
e de una femina.
Daghi fut samunadu, isterrimis sos lentolos de su
trigu in terratza (chie no aiat né terratza né ostu los poniat in carrela). A
benujos a terra cun sa manu isparghimis bene su trigu: e, si sa die fut bella,
asciutaiat luego, invece a su tempus feu istaimis sempre timende ossia ch’aeret
pioppidu e i sos pitzinnos, daimis tentu chi sas puddas non s’esserant accociadas a lu pitulare.
Daghi lu rebijaimis a corvula a corvula lu ettaimis,
pro lu pusgare, in sa banca manna de coghina chi fut cuadrata. Nos setzimis (
sos pitzinnos puru, tando aggiuaiant in tottu sos trabaglios de sa familia ) in
giru in giru cun d’una corvuledda in coa. Cun sa manu isparghimis unu odale de
trigu in s’oru de sa banca, nde ogaimis ogni bruttura, calchi pedrighinedda,
calchi ranu de fena o de ozu. Daghi fut nettu che lu ettaimis in sa corvuledda
e appena fut piena che l’ibboidaimis in sas corvulas pius mannas chi gai funt
prontas a las giughere a cuccuru, a su mulinu de sa farina.
Nois andaimis a su mulinu de tiu Peppe Dore.
Babbu, incogliat sa die chi masghinaimis, ca su mulinu
fut propriu addainanti de s’uffisciu in
ue trabagliaiat issu, e intendiat sas boghes de Filippa chi, dogni osta, si
brigaiat cun sos molinazos e cun sos ateros fittianos.
Che falaimis a su mulinu cun sas corvulas pienas de trigu
e nde pigaimis cun sas corvulas de farina. Pro chi non nos esserat doffida sa
conca, subra su cuccuru nos ponimis su tidile. Cust’anda e
torra duraiat tottu su manzanu. Poi comintzaiat su trabagliu cun sos sedattos:
in su canistreddu mannu si poniat s’ippoddinajola subra ue si sedattaiat, a
fiancu sa corvula piena de farina e i su truddone pro l’umpire e la ettare in
su sedattu.
Sa prima passada si
faghiat cun su sedattu più russu e si chirriaiat su fuffere chi serviat
a faghere s’impastada:su mandigu a sas puddas e a su poscu. Poi si passaiat in
su sedattu cun sa rete pius fine e si chirriaiat sa farina niedda ch’impreaimis
a faghere sas tazolas e i su pane chivalzu ( tando non nos piaghiat su pane
nieddu, como invece, emmo e lu giamamus
“ pane integrale”) Un’atera passada de sedattu pro nd’ischirriare sa simula e i
s’ustima in su sedattu cun sa rete fine fine de seda, su poddine ( sa farina 00
). In fines, s’ustima passada in canistredda la faghiat sempre Filippa..
Daghi sa farina fut
pronta si dezidiat sa die de suighere.
Su fremmentazu, e tottu l’aiant, fut un’ipessie de
panigheddu tundu, fattu cun sa pasta de pane, arribadu dai cando aiant suettu
s’ustima osta: (a paste de subra si bi faghiant taglittos comente a rete) chi
s’inacidiat e serviat a faghere sa madrighe.
Su sero innanti, Filippa, in d’unu lebreri minore,
poniat su fremmentazu segadu a bicculos, a modde in abba tebia fintz’a s’isovere, poi b’aggiunghiat unu
odale de farina e morigaiat pro l’impastare ene, cavaccaiat s’istetzu e
lassaiat pasare, cussa fut sa madrighe.
Preparaiat sa
mesa (una banca piu longa e più bascia de sas ateras ) sos lebreris de tantas
mesuras, sos pannos biancos, sos cannones, sos pannelleddos, una padizona pro
s’abba, sa rodetta.
A mesanotte o a su massimu a sa una, Filippa e mama
si nde pesaiant, beniat una suettora e i sa teracca. Prima de comintzare ognuna
si poniat addainanti, su pannelleddu e in conca sos muncaloros ossiat chi
ch’esserat ruttu calchi pilu in sa mesa.
In su lebreri isde mannu, Filippa impastaiat, ma
primu si sinnaiat. Poniat sa farina passendela in su sedatu, faghiat unu
fossigheddu in mesu e pianu pianu bi ettaiat
s’abba tebia cun appena ‘e sale e b’aggiunghiat sa madrighe chi fut già
pronta. Cun sas manos impastaiat e a
pag’a pagu daiat su cumassu a sas feminas chi comintzaiant a suighere. Fut unu
trabagliu longu e fadigosu.
Sas suettoras
si poniant a diputa ‘e pare, cariende su cumassu a chie lu faghiat pius
biancu e pro los cunfrontare, los poniant unu subra s’ateru, si segaiant cun
nd’un’usteddu e si podiant idere sos
istratos e i sa differentzia de colore. Pro ottennere sa pasta bianca e lija bi
cheriat pius de un’ora.
Daghi si finiat
de suighere, subra su cumassu si
bi faghiat sa rughe cun s’usteddu e cun d’unu bicculu de pasta si preparaiat su
fremmentazu. Sas suettoras si pasaint un’iscuttighedda, poi, cun d’un’usteddu, comintzaiant
a sestare su pane de tantas calidades: su pane lottura a fromma de corona totta
bicchettada, sa cotzula, su pane poddine, su pane colagola cund’un’istampa in
mesu, su pane russeddu.
Su pane poddine chi como giamamus spianate, si
preparaiat fattende, cun su cannone, unu discu de una trintina de centimetros
de diametru, russu calchi millimetru e
s’appoddigaiat. Su pane poddine puru beniat bicchettadu in gir’in giru e, cun
s’usteddu, iscrittu in mesu comente unu recramu. Bi cheriat abilidade e pratica
: su chi faghiant Filippa e mama leaiant su premiu. Cun sa farina niedda si
faghiat su pane chivalzu e i sa tazolas, cun sa pius bianca , sos
cicciones e i sos culunzones. Pro Pasca,
a sos pitzinnos, nos faghiant sa cotzula ‘e s’ou: a sas feminas a fromma de
poppia a sos mascittos a fromma de caddittu
S’isterriant sos lentolos subra sos lettos e,manu manu, b’assentaimis su pane e in s’ierru, ca faghiat frittu, si cavaccaiat puru cun sas fressadas.
Si cuntrollaiat su fremmentazu e daghi s’uffiaiat, cheriat narrere chi su pane
fut pesadu.
Intantu sas oras
funt passadas e a manzanu chitto si comintzaiat a coghere.
Su furru lu preparaiat nonnu: impreaiat sa linna de sa pudadura de s’oliariu, sos rabatzones de sa inza e calchi fascighedda
de mudeju. Primmu che l’ippinghiat cun d’unu fuscone fintz’a fundu e daghi sa
linna brujaiat cun d’unu trazabraja de
ferru, nde attiadat sa braja addaiananti a sa ucca ‘e su furru e lu puliat bene
cun s’iscobile e gai fut prontu pro sa
cottura de su pane.
Coghiat sempre Filippa. Impreaiat sas palas de
linna, divescias pro ogni tipu de pane, cun sa maniga longa pro arrivire
fintz’a fundu de su furru. Daghi fut
cottu a un’a unu, su pane si frobbiat cun d’un’istratzu e s’assentaiat in sas
canistreddas.
Comente nos nde pesaimis, acciappaimis su primu pane cottu casdu casdu
e solu su profumu ti pienaiat su coro.
Sa cottura duraiat tottu su manzanu e faghimis
s’ipola, dai sa domo ‘e su furru a coghina, cun sas canistreddas pienas. Daghi
iffrittaiat che l’assentaimis in d’un’immariu a muru in s’appusentu mannu.
Da inie leaimis e, prima ch’esserat finidu si
comintzaiat dai printzipiu.
S’ustimu pane oramai tostu lu coghimis e lu cundimis
che i sos maccarrones ( su pan’a fittas ), non nde pesdimis mancu unu bicculu,
e si calchi avanzu si musgoraiat si daiat
a sos animales.
Dai minores nos imparaiant unu grande rispettu e riguardu pro su
pane e cando nos nde ruiat calchi
bicculu in terra nos nde lu faghiant accoglire e basare ca fut grascia ‘e Deus
e in banca non si poniat mai bostuladu.


text:
Presidente
Maria Luisa Boccia
Vice Presidente
Mario Dogliani
Direttore
Nicola Genga
Comitato direttivo
Stefano Anastasia, Michela Cerimele, Claudio De Fiores, Giulio De Petra, Rita di Leo, Ida Dominijanni, Marta Facchini, Adriano Labbucci, Francesco Marchianò, Marco Montelisciani, Pasqualina Napoletano, Federico Nastasi, Alberto Olivetti, Michele Prospero, Pasquale Serra, Stefano Rizzo, Lorenzo Teodonio e Walter Tocci.
Comitato scientifico
Mario Dogliani (direttore scientifico), Antonio Agosta, Umberto Allegretti, Adalgiso Amendola, Stefano Anastasia, Gaetano Azzariti, Laura Bazzicalupo, Silvano Belligni, Maria Luisa Boccia, Ilaria Boiano, Caterina Botti, Antonio Cantaro, Franco Cassano, Giovanni Cerchia, Michela Cerimele, Marco Cilento, Lorenzo Coccoli, Umberto Coldagelli, Giuseppe Cotturri, Claudio De Fiores, Paolo De Ioanna, Giulio De Petra, Juan Carlos De Martin, Rita di Leo, Mattia Diletti, Tristana Dini, Piero Di Siena, Ida Dominijanni, Luigi Ferrajoli, Domenico Fruncillo, Carlo Galli, Aldo Garzia, Nicola Genga, Linda Giuva, Mariella Guercio, Giulio De Petra, Massimo Luciani, Francesco Marchianò, Pietro Masina, Oreste Massari, Alfio Mastropaolo, Isidoro Mortellaro, Pasqualina Napoletano, Alberto Olivetti, Leonardo Paggi, Mauro Palma, Letizia Paolozzi, Livio Pepino, Carmine Pinto, Tamar Pitch, Bianca Pomeranzi, Michele Prospero, Stefano Rizzo, Pasquale Serra, Walter Tocci, Mario Tronti, Grazia Zuffa


text:
Pioneer PLX-500: prètziu bàsciu e calidadi
E insa', in custu austu sardu callenti torraus a sciri apustis de unu sciacumannu de tempus, ca ndi teneus torra gana meda! Incarreraus cun una noa bella callenti de eriseru: sa firma giaponesa Pioneer chi, forsis, est sa prus firma manna de ainas po digei chi nci siat imoi, at presentau su pratu nou Pioneer PLX-500.
Est unu pratu "po inghitzai" ma, a s'imbressi de is paris de is àteras firmas, mancai chi còstat pagu tenit totu su chi serbit a unu digei o a un'ascurtadori normali de discus po inghitzai a ddu imperau luegus, sena de depi spendi àteru dinai:
- tiradura direta > 1.6 kgf・cm (est a nai ca est prus arta de cussa de su Technics 1200, su standard chi totu is pratus OEM pigant che a arriferimentu po su progetu);
- lestresa ±8 % (standard);
- strutura in allumìniu (su pesu est 10.7 kg);
- totu is aciuntas chi serbint po ddu imperai luegus (puntina, pannixeddu, gavetus àudio, gavetu usb, crobecu po ddu sarvai de su pruini, pesetus po ddu abalantzai);
- bessida àudio phono/line.
Totu po 349 èurus (iva cumpr.)! S'at a podi scioberai po finsas su colori (nieddu o biancu).
Unus cantus cunsiderus lestrus: Pioneer at cumprèndiu de diora chi du discu de vinili fiat "torrendi" e, duncas, chi serbiant pratus bonus po calisisiat umperadori (de su digei internatzionali chi bolit seguràntzia e calidadi a sa personi chi ascurtat is discus in domu chi bolit unu pratu bonu chi portat totu is aciuntas. Difatis, ocannu passau, nd'at bogau su Plx-1000,
est a nai su fradi manni de su 500 (matessi disìnniu, prus funtzionis, est a nai unu modellu "full optional") e, biendi su sucessu chi at tentu e sa domanda manna de pratus bonu prus baratus, at traballau po custu modellu "po inghitzai", donendi calidadi a prètziu bàsciu (una firma chi, po su chi pertocat a is mixer, est traballendi impari a is digeis po amanniai is modellus nous, pròpiu po ndi bogai ainas perfetas po su mercau, sena de circai de fai issa etotu su mercau).
Perou, a nai sa beridadi, custa dirigidura dd'iant pigada giai àteras firmas chi, mancai, po chistioni de nòmini e de dinai po sa pubricidadi, no nci funt arrennèscias a ndi bogai su pratu "po inghitzai" arreconnotu de totus. Una apitzus de totu sa Numark (de sa truma inMusic Brands, Inc. impari a Alesis, Akai, Denon, ecc.), chi un'annu a oi iat presentau su Numark TT250 USB ( 1.6 kgf・cm, ±10 %, aciuntas, scheda àudio usb aìnturu, allumìniu 7.5 kg).
Est, prus o mancu, su matessi pratu e còstat prus pagu (280-290 èurus). No ddu connòscit agiumai nemus, epuru Numark cun su TTX, su TT500 e su X2 giai nd'iat bogau pratus bonus chi, oindii, funt umperaus po finsas in is garas de digei. Ma forsis est peòpiu custu: at sèmpiri fatu pratus po digei e mai pratus OEM po inghitzai e, in prus, no at fatu una pubricidadi bona comenti a cussa de sa Pioneer chi, a sa fini, est unu colossu chi at ditzìdiu de no abarrai connota comenti a sa firma chi at imbentau is cd de digei (CDJ) e is mellus mixer cun 4 canalis ma de si-ndi pigai sa prusparti de su mercau cun ainas de dònnia fàscia e po (casi) totu is buciacas, umperendi una pubricidadi difìtzili a binci. Eus a biri comenti ant a arrespundi is atras firmas.
Custu est unu vìdiu chi amostat is Invisibl Skratch Piklz imperendi su PLX-1000 impari a su Technics 1210 e su mixer Pioneer S9 impari a su Z2 de sa Native Instruments po si fai una bidea de su livellu de is ainas noas de Pioneer:
Reloop Neon, su controlladori nou de Reloop
Oindii su mundu de is controlladori est, forsis, su prus setori mannu de is ainas po digei; Pioneer, Native Instruments, Akai, ecc., unu sciacumannu de genias po calisisiat abisòngiu! E, comenti a sèmpiri, custa borta puru sa firma tedesca Reloop ndi bessit cun un'aina chi punnat a sintetizai totu s'essèntzia de is ainas prus famadas de is àteras firmas, circhendi a nci-dda ponni in su mercau cun una pubricidadi fata beni e (siguramenti) cun prètziu bàscius. Su Neon, difatis, portat totu is prus caraterìsticas interessantis de sa NI Maschine, de su Pioneer DDJ-SP1 e de su Denon DN-HC1000S est a nai de cussus controlladoris "cumplementaris" a is consolle cun su mixer, is pratus/cdj e unu DVS (est tzertificau Serato DJ ma, craramenti, bandat beni po dònnia DVS sendi mapàbili).
Su vìdiu spricat beni totu is funtzionis chi tenit e totu su chi si podit fai, contendi-ndi e amostendi-ndi sa fatzilesa de umperu, s'ergonomia e s'assentu generali. Bellu meda, nudda de nai, ma unu contu est a ddas biri a is cosas, un'àteru est a ddas provai e personalmenti tengu dudas meda apitzus de sa lestresa de umperu e sa solidesas de is manaxili e de is tastus. Est berus puru chi Reloop no est prus una firma "giovunedda" e, comenti eus nau in s'ùrtimu artìculu, chi punnat a nci bintrai a faci manna in su mercau in custu momentu chi Vestax e Ecler ant lassau unu tretu mannu siguramenti at prodùsiu un'aina bona e est bellu meda a sciri chi nci at unu scioberu sèmpiri prus mannu e de ainas nci-nd'at po dònnia abisòngiu.
Coordinatzioni e… ginnàstica
Su nòmini est cambiau de Vajra a Chris Karns (chi est su nòmini suu a s'anagrafi) po chistionis de "arricimentu" spricadas beni in su giassu cosa sua:
"There are many reasons I have decided to make this choice. Nobody could ever say, spell, pronounce, or remember that old name. I have grown very tired of having to explain what it means, where it comes from, etc. I am actually amazed that I have been able to have any degree of success up to this point with such a terrible stage name.It is time to move on. My name is Chris Karns. That is my real name – it is who I am, and I am proud of that. I thought of a few different cute, clever or funny names to use, but I realized that there are a lot of artists who I look up to who go by their real names.".
Ma su nòmini, aici e comenti a sa bistimenta, no fait su campioni ma dda faint sa tènnica, su stili e sa fortza, comenti Vajra/Chris Karns at amostau in is annus e bincendi su DMC 2011!
In custu vìdiu chi at publicau oi etotu eus a podi biri de sa "sogetiva" de su digai ita bolit nai a fai unu scioru de unus cantus minutus a is pratus e totu su traballu de coordinatzioni e precisioni a livellu fìsicu e de cuncentratzioni a livellu mentali. A ndi pesai unu scioru est unu traballu de connoscèntzia, fantasia, imparu, allenamentu, coordinatzioni... e ginnàstica!
A si biri SERATO SCRATCH LIVE! Beni beniu SERATO DJ!
S'istadi est spaciau e su pàsiu nostu longu puru, ca fiat de diora chi femus firmus cun su blog. Chena de si perdi in arrexonamentus bambus andaus a biri luegus sa novidadi manna (ma manna diaderus!) in su mundu de is ainas po digei:
SERATO SCRATCH LIVE at a lassai sa cadira a SERATO DJ! Sa truma noa-zelandesa de Serato at comunicau de manera ufitziali su chi nosi femus giai fragau unus cantu mesis a oi, est a nai chi at a fai acurri su traballu insoru in s'amanniadura de unu programa sceti chi tengat totu is funtzionalidadis chi, po imoi, funt partzias intra de Scratch Live e de Serato DJ. Duncas, comenti est fàcili meda a cumprendi, Serato DJ at a tenni su DVS integrau! Difatis est unu programa giai cumpletu meda, chi iat pigau su postu de ITCH po essi imperau cun is controlladoris cumpatìbilis ma cun s'aciunta, a pagu a pagu, de totu is ainas de aìnturu chi in Scratch Live ddoi fiant giai (efetus, campionadori, ecc.) e cun s'acostamentu de sa bisura, prus crara e "lìmpia". A-i custu puntu, spaciada sa "sperimentatzioni" e castiadas is sceda de is umperadoris e de is tènnicus su scioberu est stètiu: in su benidori unu programa chi fait totu e po totu!
Po imoi no eus a intrai in is chistionis tènnicas e in is novidadis annuntziadas ma podeus giai fai unus cantu arrexonamentus apitzus de custas noas:
- sa "gherra" a su nimigu mannu Traktor sighit cun su matessi scioberu: unu programa sceti! Est una manera de arrisparmiai puru, ca a amanniai, a sighiri, a fai pubricidadi e a donai agiudu po duus o tres programa còstat meda e, in tempus de "crisi", est a si-dda arriscai tropu;
- sa truma de Serato no at a lassai sa "polìtica" cosa sua e su programa nou at a essi po debadas che a su bèciu;
- Serato at pubricau unu calendàriu (càstia apitzus) de is passus chi ant fai a cabu de su 2015, po lassai a totus su tempus de cumprendi comenti s'organizai po is agiorronamentus;
- s'agiorronamentu e s'amanniadura de Scratch Live at a sighiri po totu su 2014 e, in su matessi tempus, at a inghitzai sa "proa" de Serato DJ, giai de custu mesi de idas 2013 cun s'amparu de is mixer de sa RANE e Pioneer chi tenint sa scheda aìnturu e de is schedas SL2, SL3 e SL4;
- po su chi pertocat a s'hardware bèciu candu s'at a firmai Scratch Live no at a essi amparau de Serato DJ; seus chistionendi de SL1 e de su RANE TTM 57SL, ca tenint una tennologia bècia de 10 annus e sa truma de Serato at ditzidiu chi no fait prus a ddus amparai cun is programas nous;
- biu su calendàriu, chini umpèrat SL1 e/o 57SL at a tenni totu su tempus de s'agiorronai ma, a dolu mannu, no at a podi "a proai" Serato DJ; est craru chi unu contu est a cambiai sa scheda, un'àteru est a depi cambiai su mixer puru! Custu arrexonamentu de su bantaxu de sa scheda contras a su mixer tòrrat sèmpiri!
Ita àteru aciungi? Is novidadis aìnturu de Serato DJ funt mannas (8 cue point, efetus potentis a incuru de sa Izotope, duus campionadoris, funtzioni de SYNC, ecc.) e sa vìdiu-presentada ufitziali de sa Serato promitit unu programa stàbili meda (e Scratch Live ddu fiat giai!) e unu còixi de amanniadura a s'avanguàrdia (e po-i custu s'hardware bèciu no at a essi amparau). Est un'acostamentu "cumertziali" chi mi praxit meda e spereus chi sa "batalla" contras a Traktor at a inghitiai ambaduas is firmas a abasciai is prètzius de is ainas, deghinou at a essi unu barrancu mannu po chini cun custus programas/hardware nci trabàllat e, oindii, no ndi podit umperai àterus chi no funt aici professionalis!
Eus a sighiri totu sa cosa e a scriri àteru agiorronamentus... e a torrai a sciri in su blog cun arregularidadi!
Dj Izoh… ma diaderus?
Custu est su vìdiu de su scioru de 6 minutus bincidori de su DMC 2012: su giaponesu Dj Izoh est su campioni nou. Andendi prus atesu de sa noa sa pregunta chi mi deu postu luegus est stètia: ma diaderus? Tocat a nai sa beridadi: custu scioru est unu pogheddu ghetau apari, unu muntoni de sonus scuartaraus e de tènnicas bellas, certamenti, ma imperadas cun sbauladuras medas e custa cosa est strana ca scireus comenti funt pibincus is giaponesus (sa precisioni de Kentaro, Akakabe, Co-ma, ecc. est connota). Ita aciungi? Chi no eus biu is àterus sciorus po nai chi Izoh si-ddu est minèsciu custu tìtulu perou, chi mi pensu a Dj Precision apalas de Izoh, calincuna duda manna mi benit a conca. Sa chistioni, po mei, est chi, de candu su frantzesu Dj Fly at bintu su tìtulu in su 2008 at sinnau s'arruga noa de su DMC, cun d-unu scioru potenti e tènnicu a is prus livellus artus e, apustis, est stètiu dìficili meda a torrai agoa (ma giai Netik e Rafik, in su 2006 e 2007, iant comentzau a fai custa "rivolutzioni") e prus difìcili a ddi passai ananti. Su 2008 est stètiu s'inghitzu de s'epoca "moderna" de su DMC ma sa smèngua est stètia lestra meda... Chi iat participau torra, Dj Fly nd'iat bintu àterus 4 de tìtulus! Deu nau chi su DMC cust' 'orta at fatu unu pogheddu de sbianchimentu ca custu de Izoh no est unu scioru dìnniu de unu "campioni mondiali" e chini comenti a mei sighit is batallas de sèmpiri bai siguru chi dda pensat aici. Eis a biri chi de s'annu chi 'enit ant a torrai sciorus "a s'antiga" po sa musicalidadi impari a tènnicas sèmpiri prus lìmpias e arrefinadas.
Unus cantu cunsiderus comenti a sa sòlita: in s'epoca de su DVS, chi est bintrau de manera ofitziali in is batalla giai de diora, Izoh imperat Serato ma chena de mixer stravanaus! Scatuledda SL-3 (mi parrit) acapiada a unu mixer chi at a tenni assumancu 14 annus: su Technics SH-DJ1200, est a nai SU mixer de batalla ("The official world Dj Championship mixer"), mixer ofitziali de su DMC de su 1997 finsas a unus cantu annus a oi (e depiast imperai CUSSU!). Nci est pagu de fai: is giaponesus funt natzionalistus meda po is ainas de digei (Technics, Vestax, Pioneer, ecc.) e Izoh bincit su prèmiu assumancu po su scioberu de su mixer... e de is gavus! Difatis totu cussus gavetus coloraus e stravanaus a setzioni prana s'agatant in Giaponi sceti!
Abetaus àterus vìdeus, de sa World Supremacy puru, mancai, po cumprendi chi totu su chi eus scritu est unu scimpròriu o chi eus fatu s'arrexonamentu giustu.
DJ Vajra (USA) – Scioru bincidori de su 2011 DMC World Championship
Custu est su scioru de Dj Vajra chi at bintu su DMC World Championship 2011, sa prus batalla importanti chi unu digei podit fai. Torraus gràtzias a Vajra po su pregontu chi dd'eus fatu in su mesi de Cabudanni, candu no fiat ancora campioni de su DMC ma, siguramenti, ddu fiat giai de gentilesa! Castiai-si-ddi e gosai-si-ddu:
Stili lìberu de Dj Sputo
Eus pigau giai a Dj Sputo comenti a esempru po spricai unas cantu cosas tènnicas e, sigomenti ca issu est bravu meda, ddus faeus torra! In s'artìculu pubricau unas cantu diis a oi eus chistionau de IDA e, in prus chi Simo G de Tàtari (chi nd'est bessiu su de tres in sa finali) eus scritu chi iat participau un'àteru sardu puru, s'ollastrinu Dj Rash. Eriseru apu biu chi Dj Sputo puru at participau a sa batalla e, duncas, mi depu scusai cun issu po no ddu airi arremonau! E sigomenti nci at cravau una scarrafiada stravanada issu puru si nau ca si-dda podiat/depiat giogai po su palcu de is primus tres, e torru a fai s'abetiosu! Duncas, scusa-mì o Richard, sa prossimu bortu apu a ligi beni e mellus a totu is nòminis!
Andendi a is cosas tènnicas chi su vìdiu s'amostat nci nd'at una importanti meda chi si biri luegus: su schema. Puru chi est una scarrafiada "a stili lìberu" su schema est precisu e, in custu acasu, no ddoi funt sbauladuras o pagu precisioni; certamenti sa tènnica chi Sputo at amanniau cun annus de allenadas agiudat a sa precisioni ma deu nau chi issa a sola no abastat. Chi si-ddu castiais torra su vìdiu eis a biri chi su scusòrgiu est un'àteru: su rìtimu! Sighendi beni a sa basi e pighendi beni su rìtimu cun is manus (apitzus de discu e crossfader) su schema s'alladiat beni, sena de singurtus e bellu "fluenti" e custu, po sa prusparti, cumbinat cun su stili e ddu caraterizat! Difatis in ingresu puru po nai chi unu tenit stili narant "he got flow". Chi tui scis fai totus is prus tènnicas difìcilis, chi ses lestru meda, ecc. ma no sighis a su rìtimu beni (chi no est a andai a tempus sceti!) no as a tenni mai su "fluidu". E Richard ddu tenit, balla chi ddu tenit! Sena nimancu unu crab, sena de chirps a lestresa dòpia o de flares a cincumilla clichis andat fluidu pighendi su rìtimu e donendi musicalidadi a sa scarrafiada, totu trancuillu cun su fader a s'imbressi e cun sa manu chi dònnia tanti pigat su discu in su sesu contra-oràriu (is caraterìsticas suas principalis), ligeru ligeru e cun stili meda. "Issu tenit su fluidu".
Bravu Richard e scusa-mì torra!
Lèssicu 1.4
(su) SCHEMA: s'andamentu chi donaus a is scarràfius; su fueddu italianu puru est "schema" ma est cussu ingresu chi fait cumprendi luegus de ita seus chistionendi, poita ca est cussu chi s'imperat sèmpiri: "pattern".
(su/is) SCARRÀFIU(S) LÌBERU(S): candu, apitzus de una basi musicali, si scarrafiat de manera improvisada. Eus a podi nai puru "freestyle".
(su) CLICHI: est candu cun su crossfaer, su fader de su canali, su cambiadori de su canali opuru s'alluidori specìficu studaus e allueus luegus su sonu. Pigau de s'ingresu "click" (chi est onomatopèuticu) e furriau a sa grafia nosta; ma sigomenti ca "clich" iat a podi essi lìgiu mali (CH a tipu "cherries" o "chili") deu nau de aciungi in sa scriidura sa I prostètica puru . Duncas "CK"="CHI" e naraus CLICHI(S).
(su) CAMBIADORI: est una spècia de alluidori chi podit tenni duas o prus positzionis e serbit po cambiai sa mitza sonora de unu canali àudio (po esempru de Phono a Line). In su passau, sigomenti ca is mixer fiant fatus po amisturai sa mùsica, po scarrafiai s'imperaràt s'alluidori faendi su clichi passendi de Phono (chi ndi arribàt su sonu de su discu) a Line (chi fiat sbuidu!). Arregordu cun praxeri chi su "clichi" faiat in so sonu puru, ca su passàgiu lestru e arripìtiu intra de Phono e Line fait una scarrighedda de "massa elètrica"! Custa costa si podit intendi beni in is discus Rap finsas a sa mitadi de is annus '90.
DMC WORLD DJ CHAMPIONSHIPS 2001 – SA FINALI DE LONDRA
Su 6 e su 7 de su mesi de Ladàmini, in Londra, s'ant a fai is finalis de su DMC WORLD DJ CHAMPIONSHIPS 2011, categorias:
6 minùtus (scioru de DMC clàssicu)
Supremacy (a disfida)
Team (trumas)
Eus a cumentai beni apustis totu sa cosa, candu s'at a sciri e chini totu at bintu. Po imoi bollu a fai sceti unu cunsideru: in sa finali ddoi funt digeis de Kènya, Taiwan, Indonesia, Puerto Rico...e deu nau chi ant a si fai balli puru! Est sa globalizatzioni, o piciocus, e in sa mùsica est una cosa bona meda!
Pregontus: Dj Vajra (U.S.A. DMC Champion 2011)
E custa borta mi-nci scapat s'arrisu diaderus! Teneus s'onori mannu de pubricai unu pregontu fatu a unu digei "potenti meda", su campioni friscu-friscu de su DMC U.S.A. 2011 (chi si-dda at a batallai a sa finali mondiali in Londra in su mesi chi intrat), unu grandu digei de batalla chi tenit aìnturu sa scola bècia e dda portat in sa scola noa, scarrafiadori precisu, gioguladori fantasiosu e sceberadori de crassi de hip hop e funk: Chris "Dj Vajra" Karn de Denver (Colorado). Ita àteru de nai? Chi torru gràtzias meda a Verònica Atzei po s'agiudu cun s'ingresu! Imoi, perou, andaus a ligi su pregontu:
Saludi Chris e beni beniu in su blog de "Su Digei", su primu blog apitzus de chistionis tènnicas de digei (e no sceti!).
1 - SU DIGEI: Po mei ses unu de is mellus "digeis de batalla" de su mundu e m'arregordu chi Q-Bert iat nau chi ses unu de is suus "digeis de DMC" preferius. Ti bollu pregontai unu parrimentu personali meda: in su 2011 esistit ancora su digei de batalla in cumpetitzioni e creadori? Poita ca mi parit chi is tennologias noas ant creau làcanas creadoras fortis in su matessi tempus chi ant smenguau is làcanas tènnicas.
R - DJ VAJRA: Deu pensu chena de dudas chi su digei creadori e in cumpetitzioni bivit ancora. Faendi umperai is tennologias noas in is batallas si funt donadas a is digeis unu sciacumannu de maneras de nci sonai comenti mai iant tentu ananti. Su DVS at cambiau su giogu a su mellus.
2 - SU DIGEI: Abarraus apitzus de is chistionis tènnicas (chi nosi praxint aici meda!): tui umperas a Serato, cun su TTM-57 sèmpiri prontu a s'azioni. Cali est su prus bantaxu mannu chi as tentu de-i custu sistema e cali su prus sbantaxu mannu?
R- DJ VAJRA: Sa mellus cosa umperendi a su Serato impari a su 57 est chi tenis a totu is controllus in su mixer. Sa cosa lègia est chi no ddoi funt teclas bastantementi e depis cambiai de truma in truma po funtzionis diferentis.
3- SU DIGEI: Su frunimentu cosa tua is cuncordau de manera diferenti candu sonas cun trumas "hip hop"?
R - DJ VAJRA: Seu sonendi dònnia tanti cun d-una banda de Denver chi ddi narant "Big Wheel", e candu nci sonu impari umperu a unu pratu, solitamenti. Candu tenis unu sonadori de arratantina forti meda, su giogulamentu sonat comenti a una cosa no professionali.
4 - SU DIGEI: Chistionendi di hip hop: est una genia de mùsica chi ses liau meda ma ddu ses a sa matessi manera a su funky. Est berus? Candu depis fai una scalita chi ponit impari a s'hip hop e a su funky su sceberu de sa filera de is cantzonis est liada prus a sa lestresa o is sonus insoru?
R - DJ VAJRA: Mi praxint medas genias de mùsica, hip hop e funky incluius. Sa lestresa contat in su sceberu de is cantzonis de amisturai, ma tocat a nci traballai apitzus de is sonus puru. Fatzu unu sciacumannu de proas e de faddinas candu ddus pongu aparis. S'arresultau a s'acabu depit sonai beni in totu su chi fatzu.
5 - SU DIGEI: Apu fatu unu pregontu a Dj Angelo (grandu digei ingresu) e issu at nau una cosa chi mi praxit: "No mi potzu arriscai de biri a genti arròscia in s'interis chi seu faendi unus milli gioghitus, est mellu a tenni unu spetàculu cun su 75% de mùsica e su 25% de scioru". Ses diacòrdiu? Tenis su matessi acostamentu?
R - DJ VAJRA: Dipendit de sa genti, podit essi de prus o de amancu, perou eja, seu deacòrdiu.
6 - SU DIGEI: Ita nosi naras de is primus seti mesis de su 2011 cosa tua de s'ala professionali? As fatu medas cuncertus?
R - DJ VAJRA: Ocannu mi seu cuncentrau meda apitzus de is batallas, ma apu fatu calancunu cuncertu togu puru. Custu est stètiu siguramenti su mellus annu de sa carrera mia de digei, e speru de sighiri a otenni de prus.
7 - SU DIGEI: Torraus a is batallas: su DMC Online Dj Battle parit una grandu cumpetitzioni e su fatu chi as participau tui puru mi torrat una cunfirma de traessu. Cali est s'impressioni tua generali? Calincunu de timi?
R - DJ VAJRA: No seu siguru a su 100% chi apu a sighiri ancora in sa batalla in s'arretza, poita ca apu bintu is finalis DMC USA e seu giai prontu po andai a-i cussas mondialis. Is àterus batalladoris funt totus bonus meda, ma deu no timu a nemus.
8 - SU DIGEI: Calincuna inditadura po is giòvunus chi nosi ligint?
R - DJ VAJRA: Traballu tostau, passioni e costàntzia a s'acabu ant a pagai.
9 - SU DIGEI: Ses bènniu mai in Sardìnnia? Ita ndi pentzas de s'ìsula nosta?
R - DJ VAJRA: No seu stètiu mai in Sardìnnia ma m'iat a praxi MEDA a nci andai una dii. Seu sìguru chi innia est bellu meda!
10 - SU DIGEI: S'annu chi benit is Denver Nuggets ant a agafai is playoffs?
R - DJ VAJRA: No creu chi is Nuggets ant a fai is playoff s'annu chi benit. Trupu trumas fortis in su West, e is Nuggets no tentint "star" intra de is giogadoris. No podis binci chena de unu "go-to" giogadori a s'atacu.
SU DIGEI: Gràtzias meda po sa gentilesa e sa passièntzia. Speraus de ti biri luegus in Europa!
DJ VAJRA: Gràtzias!!
Versioni ingresa de su pregontu.
Avotai genti, avotai!
Chi si fait praxeri podeis avotai a Dj Cordella chi est intra de is 22 digeis chi funt lòmpius a-i custa torrada. Su 30 de Austu is 10 digeis chi ant a airi arriciu prus avotus ant a si-dda gherrai in d-una batalla manna finali, chi ndi at a bogai su primu "DMC Online DJ Champion 2011". Su Digei narat de avotai a Dj Cordella, ca ddi iat fatu unu pregontu de pagu e nosi pensaus chi si-ddu merescit custu avotixeddu! Ajò, amollai-si-nci!
Custu est su bivimentu po avotai.


text:
Cádiz
Coordinatas: 36°31′N 6°17′W / 36.516667°N 6.283333°W
Articulu in LSC
Cádiz est una tzitade de unos 123.000 bividores de Ispagna, cabulogu de sa provìntzia omònima, chi faghet parte de sa comunidade autònoma de s'Andalusia. S'agatat in su chirru prus sud-otzidentale de s'Europa cuntinentale. A fatu de Jerez de la Frontera est sa segunda bidda prus manna de sa baja de Cádiz.
S'economia s'apoderat mascamente subra s'indùstria e su commèrtziu, gràtzias de sa presèntzia de cantieris navales e atividades in sa zona de su portu. S'àtera faina importante est su turismu, sa bidda tenet difatis bellesas istòricas e est rica de prajas e fèstivales locales.
Cádiz est una de is biddas prus antigas de s'Europa de s'uestu: sunt istadas agatadas rastas archeològicas chi torrant a prus de 3.100 annos faghet. Diat dèpere istada fundada de is fenìtzios in su sèculu de 11 i.C., ma in die de oe sa nàschida sua est uffitzialmente datada a su sèculu de 8 i.C.


text:
Actors Studio
Articulu in logudoresu
S' Actors Studio est una organitzazione pro actores professionistas, registas teatrales e autores de teatru chi at sede in Manhattan in New York. Fidi istada fundada su 5 de santuaine de su 1947 dae Elia Kazan, Cheryl Crawford, Robert Lewis e Anna Sokolow. Su A.S. est meda connottu pro sos metodos de insegnamentu e de perfezionamentu de su metodo de recitazione (method acting). Custu metodo fit istadu originariamente isviluppadu dae su Group Theatre de New York in sos annos 1930 e fit basadu subra sas innovatziones introduidas dae Constantin Stanislavski, diffattis medas jamana custu modu de recitazione Metodo Stanislavski.


text:
Cláudio Rinaldi: "Gramática Essencial de Interlingua em Português", 46 paginas A4, 2013
Portugeses e brasilianos ha ora ancora un instrumento pro maestrar interlingua. Cláudio Rinaldi, qui es le redactor del mensual cultural "Almanac de interlingua", ha scribite "Gramática Essencial de Interlingua em Portugués" (Grammatica essential de interlingua in portugese), un obra de 46 paginas A4 con explicationes e numerose exemplos illustrative.
Le grammatica ha essite scribite pro esser facilemente accessibile per Internet, rapide a discargar. Illo non solmente explica le grammatica mesme ma anque le idea e utilitate de interlingua. Un serie de personas – Aender dos Santos, Gonçalo Neves, Ramiro Castro, Carlos Soreto e Erick Fishuk – ha assistite le autor pro facer le obra si comprehensive como possibile, assi adjutante le lusophonos optimalmente. Le grande similaritate inter interlingua e le linguas romanic sempre ha significate que il ha besonio de explicationes special que monstra le differentias inter interlingua e le lingua national, in iste caso portugese.
Discarga le libro!


text:
Logu meda est istadu donadu a sa literadura pro pitzocos cun tres colletziones ispetzìficas (Il Trenino verde),
una pro su teatru (Inscena) e in ùrtimu una dedicada a sa limba sarda (Su trenu rúbiu).
Iscritores noos e emergentes ant agatadu logu in sas publicatziones nostras e calicunu de issos pustis s'est mòvidu fàcia a oritzontes prus mannos.
Un'àteru campu in ue sa Domo editora at traballadu meda est cussu de sa balorizatzione e ispainamentu de sa literadura in limba sarda cun sa colletzione Paberiles e unu ditzionàriu tra sos prus mannos e cumpletos chi s'agatant (consultàbile in Internet a s'indiritzu www.ditzionariu.org), impare fintzas a unu curretore ortogràficu.
Chirca e valorizatzione de sa cultura e de sas potentzialidades locales in maneras inovativas e apertura a foras sunt duncas sos tràgios chi sunt a sa base de su progetu editoriale de sa Condaghes.


text:
George Washington
George Washington (22/02/1.732-14/12/1.799) est istadu unu de sos babos fundadores de sos Istados Aunidos, isvilupende su rolu de cumandadore cabu de s’armada continentale in tempus de sa gherra rebolussionària amerigana. Aiat finas presìdidu subra de su cumbèniu chi aiat redatadu su custituimentu, su cale aiat sustituìdu s’istatutu de sa cunfederadura. Su custituimentu aiat istabilidu sa funtzione de presidente de sa repùbriga, chi Washington fiat istadu su primu mantenende-la.
Washington fiat istadu elèghidu presidente a issèberu unànime de sos 69 eleghidores in su 1.788, e aiat cumpretadu duos mandatos. Aiat presìdidu subra de sa formadura de una gubernu nassionale forte e finantziadu bene, chi mantènneret sa neutralidade in sas gherras pilisende in Europa, suprìmeret sa rebellia e lograrat atzetadura intre sos ameriganos de onzi casta. S’istilu suo de lìderu aiat apostivigadu medas formas e rituales gubernamentales impreados dae tando, che su sistema de gubernu e su pronuntziamentu de s’arresonu inagurale. In prus de custu, sa transidura paghiosa dae sa presidèntzia sua a sa de John Adams aiat istabilidu una tradissione galu como in esistèntzia. Istorigamente, Washington est cussideradu ampramente comente su babu de sos Istados Aunidos.


text:
Transilvània
Coordinatas: 46°46′N 23°35′E / 46.766667°N 23.583333°E
Articulu in LSC
Sa Transilvània (dae su latinu « trans-silvam » a fatu de is padentes) est una regione de su tzentru-uestu de sa Romania, allindada dae is montes Carpatzos.
In romunu ddi narant Ardeal, in ungheresu Erdély' (cun propiu signìficu « a fatu de is padentes »), in tedescu Siebenbürgen (« sete burgos »), in turcu Urdul e in polonesu Siedmiogród (« sete biddas »).
Dae su de 11 a su 1918, cun « Transilvània » s'inditaiat una regione de una parte de tres prus minore de s'atuale. Custa est cumposta siat dae s'impare de provìntzias in ue is bividores romunos ant proclamadu auniamentu a sa Romania in su nadale 1918 e tzèdidas dae s'Ungheria cun su Tratadu de Trianon, siat dae s'antigu pritzipadu (naradu Ardeal in romunu, Erdély in ungheresu e Siebenbürgen in tedescu), siat fintzas, dae norti fache a sud, s'oru de sa frontera otzidentale de sa Romania: su Maramureș, sa regione de Satu-Mare, sa Crișana e su Banatu.


text:
14/6/10
Villa Romana
Ivan in magna villa habitat.
Ivan duodecim liberos habent : duodecim sunt filios.
In villa multi servi habitant.
Villa Ivanii est prope Sevilla.
Sevilla est in Europa.
Ivan pulsat sua porta.
Magda imperat : intra!
Magda est puella.
Ivan pulsat Magda , Magda plorat.
Ivan est laetus, Ivan ridet.
11/6/10
ROCINANTE
Rocinante equus formosus et pulcer est. Rocinante in horto habitat. Horto Marci est. Horto in villa Marci est. Villa inter Tusculum et Romam est.
Ecce Marcus cum suo equus ambulat in via latina.
Rocinante equus improvus est nam Marcus equus improvus verberat. Rocinante plorat. Marcus vocat. Rocinante interrogat: " Cur Marcus vocat? Et cur Marcus me verberat?. Marcus iratus est quia Rocinante non paret. Marcus et Rocinante edvenint ad villa quia fessi sunt.
Marcus ad cubiculo suo it. Rocinante in horto dormit.
Augustus.
Augustus servus est.Suo domini Octavius est.
Augustus in villa Octavi habitat.Villa sua prope Roma est.Inter Tusculum et Romam.
Augustus servus probus est.
Augustus multi amici habet: Ursus, Davus, Leander... et una amica Romana habet.
Amica Romana Octavia est.Octavia filia Octavi est quae domini Augustus est.
Octavia Augustum amat et Augustus quoque Octaviae amat. Octavia et Augustus in horto vident.
Octavius iratus est quia Octavia servum amat.
Provinca Hispanica
Hispania provincia Romana est.In Hispania multa et magna oppida: Valentia, Saguntum...
Ego in Valentia habitat Valentia magna oppida est.Carlet parva oppida est
In Carlet multae familia habet. Inter fluvius et via villa magna est
Familia quae in villa habitat magna est In familia sunt mater, pater, duos filios et centum servis
In villa magnum atrium est cum impuvio .In impluvio aqua est
Hortus villae magnus et formosus est. Hortus tenet rosas , lilas et pomas
7/6/10
Familia romana
Salve, hic est Claudia, femina romana et pulchra. Claudia in magna villa habitat cum familia suua. Octavius viri Claudia est. Octavius quoque oulcher est. Octavius pater octaviae est. Octavia non est femina sed puella parva est.Octavia frater non habet sed filia sola est. In villa multa cubicula sunt. Claudia et Octavius in magno cubiculo dormiunt. Octavia quoque in magno cubiculo dormit autem servi in cubiculis parvis dormiunt, quia octavius centum servi habet. In cubiculo octaviae magna mensa est. In mensa libri est. In mensa quoque lectum est.
1/3/10
Mea vila
Ego habeo unus vila Mea familia sunt in vila Meo frater estudeo in Valentia. Ego estudeo in 9 de Octubre. vila ubi est in Carlet. vila meu est magunus Ego habeo cubicula. In mea cubicula habet magnus mensa. Inmensa habet libros. Mea familia sunt parvus. Mea familia sunt bonus.
Ego sum Gemma!
Mea saculum est pulcra!
Ego sum laeta quia mea saculum est pulcra!
Meo frater est Alex , il est laeta.
Alex peccuniam in saculo habet.
Ego sum domina villa.
Ego in magna villa habitat.
Mea familiae sunt dominus et villa.
PECUNIA ET FAMILIA
Meus pater et meus mater vocat. Meus pater est iratus. Pecuniam eius non est.
In sacculus quatro nummus tantum sunt. Meus mater Sergio vocat. Meus pater Sergio interrogat. In sacculo Sergio decem nummus sunt et Sergio tantum sex nummus. Pecuniam pater est in sacculo Sergio.
In dominus mea adsunt mater ,pater et feles.In ea absunt ego . Cubicula mea magna est et habet multae rosae . Mater mea habet lilia in sua cubicula. Ego sumo nummi eius et discedit in horto.Suum saculo vacuus est quia ego sua pecunia habeo.In atrio decem nummus poneo . Ego filia improba sum.
Cubicula mea
In mea cubicula magna mensa est. In mensa mea multi libri sunt.
in cubicula mea multae finistrae sunt et una porta.
Mater mea venit et sacculo meo in mensa ponit. Ego sumit libri et in sacculo ponit. Meus Pater non venit quia abest. Meus Frater neque venit quia quoque abest.
Ego sum parva et proba puella in familia mea.
MEUS FRATER ET EGO!
Ego sum Blanca!
Mon frater sun numini est Benja.
Mon mater imperat nummus dant!
Benja interrogat:Quot nummi sunt in sacculo tuus?
Ego respondet:In saculo meus decem nummi sunt!
Ego sacculum meus in mensa ponit.
Ego dant quinque nummi!!
23/11/09
MEA FAMILIA
Mhi nomen est Silvia. Im familia meua sunt pater et mater et liberi. Sibi nomen est Manolo et Inma et Sergio. Ego sum puella Carletina. Carlet in Valentia est. Valentia in Hispania est. Hispania in Europa est.
MEA FAMILIA
Ego sum puella valenciana. Mini nomen est Paula. Ego sum discipulae in IES 9 Octubre. Ego sum in Carlet. Carlet in Valencia est. Im familia mea meus pater est Jose et mea mater est Rosa.
Subscriure's a: Missatges (Atom)


text:
LIKENI
Kome facere a saper si air ist bonam? Facilissimus est! Si habe licheni is bonas. Kisti vegetables absorbat nocive sub stantie et in domo der Vate ii! Dinto the town punti likeni! Occomemai? Il y a la SO2! Biossido di zolfo, che come di combustion de fossil und engine und ogni hosa! When vu ite in mountain vu looking licheni: l’aere ist good! Vu restez là por toda vita vuestra! In Penna, punto lichenos, aere balordus est assaje assaje.! SO2 aiosa calcedonio! Dont ii in killo pais de mmierda!
Vosotros in mountain fur air bonas in the gorgia! Buvez ke kaz ve par! Prosit Pronobis!